Alaquàs inicia el XVIII Cicle de Concerts de Tardor
23/10/2012

# Alaquàs inicia el XVIII Cicle de Concerts de Tardor

*   23/10/2012
*   [Imprimir](#)
*   Compartir
*    https://www.alaquas.org/documento.asp?id\_do=13495

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F13495%2F0&title=Ajuntament%20d%27Alaqu%C3%A0s.%20Premsa.Alaqu%C3%A0s%20inicia%20el%20XVIII%20Cicle%20de%20Concerts%20de%20Tardor)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/13495/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2012/2/13495/23102012botifarra_Form_4.jpg)](https://www.alaquas.org/ficheros/documentos/2012/2/13495/23102012botifarra_Form_10.jpg "<a href='https://www.alaquas.org/ficheros/documentos/2012/2/13495/23102012botifarra_Form_10.jpg' target=_blank><i class='fa fa-external-link' aria-hidden='true'></i>.Alaquàs inicia el XVIII Cicle de Concerts de Tardor</a>")

Els concerts de música antiga i valenciana s'emmarquen dins dels actes de celebració del 9 d'Octubre i són punt de partida de les activitats de tardor i hivern

Com cada any la ciutat d'Alaquàs acull dins de la seua programació musical un dels seus eixos principals, el Cicle de Concerts de Tardor. Una iniciativa cultural organitzada per l'Ajuntament d'Alaquàs que es realitza durant els mesos d'octubre i novembre per difondre i conservar la música antiga i valenciana. Els concerts combinen actuacions de formacions locals amb la música generada per altres grups de la geografia valenciana i són interpretats en lloc emblemàtics de la ciutat.

L'encarregat d'inaugurar aquesta nova edició de Concerts de Tardor va ser el músic Pepe "Botifarra" i Rondalla, que va oferir el passat divendres 19 d'octubre una actuació solidària a benefici d'AVATCOR (Associació Valenciana de Trasplants de Cor) amb gran èxit de participació.

Les actuacions continuaran aquest divendres 26 d'octubre a les 19 hores amb un recital poètic-literari a càrrec del grup Torrent de Paraules amb la participació del cantautor valencià David Calabuig i la col·laboració del Grup de Poesia d'Alaquàs. L'actuació tindrà lloc al Castell d'Alaquàs i l'entrada és lliure.

El divendres 9 de novembre a les 20 hores al Castell d'Alaquàs tindrà lloc l'actuació de l'Orfeó Polifònic d'Alaquàs i el Cor de Cambra Angelus i el dissabte 10 de novembre a les 22:30 hores a l'Auditori Nou, actuarà la Banda Simfònica de la Unió Musical d'Alaquàs. El torn del Grup l'Olivar arribarà el diumenge 18 de novembre, que actuaran a les 12 hores al Castell d'Alaquàs, tancant aquest cicle el guitarrista i compositor Jaume Torrent, el dissabte 24 de novembre a les 20 hores al Castell.